# Síndrome de Mallory-Weiss

La síndrome de Mallory-Weiss o síndrome de l'estrip gastroesofàgic (o, senzillament, estrip gastroesofàgic) es refereix al sagnat per un estrip de la mucosa de la unió de l'estómac i l'esòfag. Això sol ser causat per vòmits greus i basques de repetició a causa d'una intoxicació alimentària, d'una intoxicació per metanol, la hiperèmesi gravídica, la hiperèmesi induïda per quimioteràpia, l'alcoholisme, la síndrome de vòmits cíclics, l'acalàsia, un carcinoma de cèl·lules petites pulmonar, un tricobetzoar gàstric gegant, un episodi llarg i violent de singlots o per vòmits provocats per la bulímia. Pot afectar, excepcionalment, el duodè.
La síndrome es presenta amb vòmits discontinus de sang vermella (hematèmesi). En algunes ocasions está associada a un hematoma esofàgic intramural, una combinació de lesions hemorràgiques que pot produir un xoc hipovolèmic. Molt rares vegades, afecta a nens leucèmics, apareix en individus que sofreixen una esclerodèrmia, cursa amb sagnats recurrents que posen en perill la vida del malalt o evoluciona cap a una síndrome de Boerhaave. Eventualment, l'estat precari del fetus induït per una hematèmesi massiva en una embarassada en el tercer trimestre de gestació amb un estrip gastroesofàgic greu i hipovolèmia fa necessària la pràctica d'una cesàrea urgent.
La síndrome de l'estrip gastroesofàgic és una complicació poc comuna de l'esofagogastroduodenoscòpia, de la dissecció de la capa submucosa de l'esòfag durant l'exèresi quirúrgica amb endoscopi d'una neoplàsia maligna, de l'ecocardiograma transesofàgic o de l'ús d'un dispositiu CPAP i una causa excepcional de pneumonitis per aspiració hemàtica en infants. Inusualment, la síndrome de Mallory-Weiss és secundària a altres lesions sagnants del tub digestiu superior subjacents, com ara unes varius esofàgiques per cirrosi hepàtica o una úlcera gàstrica. L'escleroteràpia endoscòpica amb col·locació de clip hemostàtic està indicada quan la síndrome és l'origen d'una hemorràgia digestiva alta.
Va ser descrita per primera vegada l'any 1929 pel patòleg nord-americà George Kenneth Mallory (1900–1986) i el professor de Medicina interna d'origen hongarès Soma Weiss (1898–1941).

## Referències

* ↑ Okada, M; Ishimura, N; Shimura, S; Mikami, H; Okimoto, E; Aimi, M; Uno, G; Oshima, N; et al «Circumferential distribution and location of Mallory-Weiss tears: recent trends» (en anglès). Endosc Int Open, 2015 Oct; 3 (5), pp: E418-E424. DOI: 10.1055/s-0034-1392367. PMC: 4612247. PMID: 26528495 [Consulta: 26 setembre 2024].
* ↑ Doğan, S; Can, D; Bildik, B; Kalafat, UM; Erdur, A; et al «A Case Report: Life Saving Mallory-Weiss Syndrome» (en anglès). Eurasian J Emerg Med, 2019 Des; 18 (4), pp: 223-225. DOI: 10.4274/eajem.galenos.2019.68815. ISSN: 2149-6048 [Consulta: 29 novembre 2024].
* ↑ Valladares-López, R; Flores-Carmona, DN; Colín-Martínez, T; Ramírez-Velasco, DH; Contreras-Anguiano, RM «Mallory-Weiss como complicación grave de hiperemesis gravídica. Reporte de caso y revisión de la literatura» (en castellà). Rev Educ Investig Emer, 2024 Abr; 6 (2), pp: 141-143. DOI: 10.24875/REIE.22000211. ISSN: 2604-6520 [Consulta: 25 setembre 2024].
* ↑ Afzal, FS; Ramakrishna, KA; Saikumar, B; Sambasivaiah, K «A case of Mallory-Weiss syndrome secondary to chemotherapy induced nausea and vomiting» (en anglès). J Med Sci Res, 2016 Jul-Set; 4 (3), pp: 110-111. DOI: 10.17727/JMSR.2016/4-026. ISSN: 1810-6749 [Consulta: 16 novembre 2024].
* ↑ Barrio Merino, A «Síndrome de vómitos cíclicos» (en castellà). An Esp Pediatr, 2002 Feb; 56 (2), pp: 156-159. DOI: 10.1016/S1695-4033(02)78946-7. ISSN: 1695-4033 [Consulta: 16 novembre 2024].
* ↑ Zhang, WW; Xie, XJ; Geng, CX; Zhan, SH «Rare case of upper gastrointestinal bleeding in achalasia» (en anglès). World J Clin Cases, 2015 Mar 16; 3 (3), pp: 327-329. DOI: 10.12998/wjcc.v3.i3.327. PMC: 4360506. PMID: 25789307 [Consulta: 31 octubre 2024].
* ↑ Guo, F; Wang, J; Liu, K; Zeng, Z; Feng, L «Small-cell lung cancer with Mallory-Weiss syndrome as the prominent manifestation» (en anglès). Int J Clin Exp Pathol, 2019 Jul 1; 12 (7), pp: 2758-2762. ISSN: 1936-2625. PMC: 6949582. PMID: 31934109 [Consulta: 25 setembre 2024].
* ↑ Lieto, E; Auricchio, A; Belfiore, MP; Del Sorbo, G; De Sena, G; Napolitano, V; et al «Mallory-Weiss syndrome from giant gastric trichobezoar: A case report» (en anglès). World J Gastrointest Surg, 2023 Maig 27; 15 (5), pp: 972-977. DOI: 10.4240/wjgs.v15.i5.972. PMC: 10277944. PMID: 37342849 [Consulta: 26 setembre 2024].
* ↑ Dwivedi, S; Al-Hamid, H; Warren, BJ «Mallory-Weiss tear after violent hiccups: a rare association» (en anglès). J Community Hosp Intern Med Perspect, 2017 Mar 31; 7 (1), pp: 37-39. DOI: 10.1080/20009666.2016.1274083. PMC: 5463666. PMID: 28634523 [Consulta: 28 setembre 2024].
* ↑ Rawla, P; Devasahayam, J «Mallory-Weiss Syndrome» (en anglès). StatPearls [Internet]. StatPearls Publishing LLC, 2023 Jul 31; NBK538190 (rev), pàgs: 6. PMID: 30855778 [Consulta: 26 setembre 2024].
* ↑ Chouhan, JS; Ghouri, YA; Jelinek, KA «Mallory-Weiss Tear in the Duodenum» (en anglès). ACG Case Rep J, 2014 Jul 8; 1 (4), pp: 204-205. DOI: 10.14309/crj.2014.53. PMC: 4435332. PMID: 26157877 [Consulta: 7 octubre 2024].
* ↑ Cherednikov, EF; Kunin, AA; Cherednikov, EE; Moiseeva, NS «The role of etiopathogenetic aspects in prediction and prevention of discontinuous-hemorrhagic (Mallory-Weiss) syndrome» (en anglès). EPMA J, 2016 Mar 20; 7 (1), pp: 7. DOI: 10.1186/s13167-016-0056-4. PMC: 4799841. PMID: 26998186 [Consulta: 26 setembre 2024].
* ↑ Lim, CH; Everett, SM «Oesophageal haematoma and associated Mallory-Weiss tear» (en anglès). Postgrad Med J, 2004 Des; 80 (950), pp: 734-735. DOI: 10.1136/pgmj.2003.018432. PMC: 1743146. PMID: 15579617 [Consulta: 7 octubre 2024].
* ↑ Oba, J; Usuda, D; Tsuge, S; Sakurai, R; Kawai, K; Matsubara, S; Tanaka, R; Suzuki, M; Takano, H; Shimozawa, S; Hotchi, Y; Usami, K; Tokunaga, S; et al «Hemorrhagic shock due to submucosal esophageal hematoma along with Mallory-weiss syndrome: A case report» (en anglès). World J Clin Cases, 2022 Set 26; 10 (27), pp: 9911-9920. DOI: 10.12998/wjcc.v10.i27.9911. PMC: 9516938. PMID: 36186194 [Consulta: 27 octubre 2024].
* ↑ Pirvan, A; Miu, N; Popa, G; Blag, C «Mallory-Weiss Tear in an 11 Years Old Patiet with Acute Lymphoblastic Leukemia» (en anglès). Jurnal Pediatr, 2004 Jul-Des; 7 (7), pp: 27-28. ISSN: 1221-7212 [Consulta: 26 setembre 2024].
* ↑ Cho, KH; Heo, SW; Chung, SH; Kim, CG; et al «A case of Mallory-Weiss syndrome complicating pregnancy in a patient with scleroderma» (en anglès). Korean J Intern Med, 2003 Des; 18 (4), pp: 238-240. DOI: 10.3904/kjim.2003.18.4.238. PMC: 4531641. PMID: 14717233 [Consulta: 26 setembre 2024].
* ↑ Prashar A; Dudek, W; Cywka, T; Prystupa A; Mosiewicz, J «Recurrent Hemorrhage in the course of Mallory-Weiss Syndrome – Case Report» (en anglès). J Pre Clin Clin Res, 2011; 5 (2), pp: 77-79. ISSN: 1898-7516 [Consulta: 20 novembre 2024].
* ↑ Cuccì, M; Caputo, F; Fraternali Orcioni, G; Roncallo, A; Ventura, F «Transition of a Mallory-Weiss syndrome to a Boerhaave syndrome confirmed by anamnestic, necroscopic, and autopsy data: A case report» (en anglès). Medicine (Baltimore), 2018 Des; 97 (49), pp: e13191. ISSN: 1536-5964. PMC: 6310542. PMID: 30544378 [Consulta: 20 novembre 2024].
* ↑ Suzuki, T; Wagata, M; Konno, H; Ito, T; et al «Case with a Nonreassuring Fetal Status Induced by Massive Hematemesis due to Mallory-Weiss Tear That Required Emergency Cesarean Section at 38 Weeks' Gestation» (en anglès). Case Rep Obstet Gynecol, 2015 Des 31; 2015, pp: 762463. DOI: 10.1155/2015/762463. PMC: 4736018. PMID: 26881157 [Consulta: 9 novembre 2024].
* ↑ Kim, JW; Shim, CS; Lee, TY; Cheon, YK «Mallory-Weiss Tear during Esophagogastroduodenoscopy» (en anglès). Case Rep Gastroenterol, 2015 Feb 28; 9 (1), pp: 62-67. DOI: 10.1159/000380879. PMC: 4377230. PMID: 25873849 [Consulta: 28 setembre 2024].
* ↑ Wen, J; Yang, J; Lu, Z; Bian, X; Huang, J «Mallory-Weiss tear as a rare complication during esophageal endoscopic submucosal dissection» (en anglès). Wideochir Inne Tech Maloinwazyjne, 2019 Gen; 14 (1), pp: 133-136. DOI: 10.5114/wiitm.2018.76088. PMC: 6372864. PMID: 30766640 [Consulta: 16 novembre 2024].
* ↑ Tang, MM; Fang, DF; Liu, B «Upper gastrointestinal bleeding from a Mallory-Weiss tear associated with transesophageal echocardiography during successful cardiopulmonary resuscitation: A case report» (en anglès). World J Clin Cases, 2022 Mar 26; 10 (9), pp: 2954-2960. DOI: 10.12998/wjcc.v10.i9.2954. PMC: 8968810. PMID: 35434104 [Consulta: 2 octubre 2024].
* ↑ Usón Peirón, C; Payeras Otero, I; Rayón Moreno, L; del Río Izquierdo, J; et al «Hemorragia digestiva alta secundaria a síndrome de Mallory-Weiss en paciente portador de CPAP nocturna por apnea obstructiva del sueño» (en castellà). Rev SOCAMPAR, 2022; 7 (2), pp: 75-77. ISSN: 2529-9859 [Consulta: 24 novembre 2024].
* ↑ Ebara, Y; Shimizu, A; Nomura, S; Nishi, A; Yamada, Y «Mallory-Weiss syndrome complicated by severe aspiration pneumonitis in an infant» (en anglès). Oxf Med Case Reports, 2021 Oct 26; 2021 (10), pp: omab094. DOI: 10.1093/omcr/omab094. PMC: 8557405. PMID: 34729193 [Consulta: 29 setembre 2024].
* ↑ Svoboda, P; Konecny, M; Martinek, A; Hrabovsky, V; et al «Acute upper gastrointestinal bleeding in liver cirrhosis patients» (en anglès). Biomed Pap Med Fac Univ Palacky Olomouc Czech Repub, 2012 Set; 156 (3), pp: 266-270. DOI: 10.5507/bp.2012.029. ISSN: 1213-8118. PMID: 23069888 [Consulta: 31 octubre 2024].
* ↑ Inoue, Y; Fujino, Y; Onodera, M; Kikuchi, S; Sato, M; et al «A Study of Mallory-Weiss Syndrome Secondary to Upper Gastrointestinal Bleeding» (en anglès). Open J Clin Diagn, 2014 Gen; 4 (3), pp: 130-136. DOI: 10.4236/ojcd.2014.43021. ISSN: 2162-5816 [Consulta: 20 octubre 2024].
* ↑ Elizalde, I; Zozaya, JM; Rodríguez, C; Carral, D; et al «Hemorragia digestiva alta por síndrome de Mallory-Weiss. Papel de la escleroterapia endoscópica» (en castellà). An Sist Sanit Navar, 2001 Set; 24 (3), pp: 301-306. DOI: 10.23938/ASSN.0399. ISSN: 2340-3527. PMID: 12876577 [Consulta: 12 octubre 2024].
* ↑ Cipolletta, L; Bianco, MA; Rotondano, G «Mallory–Weiss Syndrome: Where to Look, How to Detect» (en anglès). Video J GIE, 2013 Jun; 1 (1), pp: 88-89. DOI: 10.1016/S2212-0971(13)70039-6. ISSN: 2212-0971 [Consulta: 4 novembre 2024].
* ↑ Haubrich, WS «Mallory and Weiss of the Mallory-Weiss Syndrome» (en anglès). Gastroenterology, 2001 Set; 121 (3), pp: 541. DOI: 10.1016/S0016-5085(01)70152-7. ISSN: 1528-0012 [Consulta: 31 octubre 2024].

## Bibliografia

* Tham, Jennifer E.; Lynch, Lucy; Laursen, Stig B.; Laine, Loren; Dalton, Harry R.; Ngu, Jeffrey; et al. International multicenter study comparing demographics, therapy and outcomes in bleeding from Mallory Weiss tears and peptic ulcers (en anglès). Endosc Int Open, 2022 Maig 13; 10 (5), pp: E653-E658. PMID: 35571482. DOI 10.1055/a-1784-0655 [Consulta: 31 octubre 2024].
* Shi, Shuai-Shuai; Yang, Xian-Zhu; Zhang, Xiao-Ye; Huang, Lei; et al. Mallory-Weiss syndrome in four hemodialysis patients: a case study (en anglès). BMC Nephrol, 2023 Jun 27; 24 (1), pp: 188. PMID: 37365498. DOI 10.1186/s12882-023-03250-x [Consulta: 25 setembre 2024].

## Enllaços externs

* Mallory-Weiss tear with active bleeding treated with hemoclips Guzmán Calderón, E. 2021 Feb (en anglès)
* Mallory Weiss Syndrome (Tear). Risk Factors, Causes, Signs & Symptoms, Diagnosis, Treatment JJ Medicine. 2021 Maig (en anglès)